題朱澤民山水
作者：李祁
朝代：宋

paragraphs: 洞庭之南湘水東，青山奕奕蟠蒼龍。
雲陽峰高七十一，欲與衡岳爭爲雄。
我家近在雲陽下，來往看山如看畫。
十年塵土走西風，每憶雲陽動悲咤。
吳中勝士朱隱君，筆精墨妙天下聞。
畫圖畫出湘江水，青山上有雲陽雲。
雲陽山高湘水綠，十年不見勞心目。
只今看畫如看山，萬里歸情寄鴻鵠。